NaiveNeuron/SloPal huggingface dataset:
Laššáková, Jana, podpredsedníčka NR SR (2013-04-30):
Nech sa páči, pán poslanec Gál za klub MOST – HÍD, máte slovo.
Nemky, Martin, poslanec NR SR (2018-10-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2014-01-31):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Michalovi Bagačkovi. Nech sa páči, pán poslanec.
Blaha, Ľuboš, poslanec NR SR (2014-11-08):
Ďakujem pekne. Pán Kaník, ja som už videl všeličo, ale toto je úplný výsmech, že o klientelizme hovorí pán Kaník, ktorý v roku 2005 musel opustiť ministerský post kvôli klientelizmu, lebo jeho brat dostal, myslím, že štrukturálne fondy využíval na SKI CENTRUM – Banská Štiavnica brat Norbert, 22 mil. korún mal dostať, 22 mil. korún. Pán Kaník, vy ste museli kvôli klientelizmu opustiť ministerský post. Vy dneska chcete čo hovoriť o klientelizme? Vy nemáte žiadne morálne právo! To už naozaj, to sa divím opozícii, že ste tam poslali Kaníka. No Kaník je ten najhorší príklad! (Potlesk.) To, to je učebnicový príklad klientelizmu. A keď tento pán hovorí o liberálnej demokracii a o definíciách? Mimochodom, ja neviem, či je vôbec ekonóm, ale politológ určite nie. A ako definujete liberálnu demokraciu? Ak vylučujete z liberálnej demokracie väčšinový princíp, tak potom liberálnou demokraciou nie je ani Spojené kráľovstvo Veľkej Británie a Severného Írska, ani Spojené štáty americké nie sú vlastne demokraciou podľa vašich predstáv, lebo tam je takisto väčšinový princíp, ďaleko väčšinovejší, než je u nás. Pán kolega, vy to máte úplne popletené. A keď hovoríte o oligarchii. Viete, čo je oligarchia? Oligarchia je vláda bohatých. Kto viac pomohol najbohatším ľuďom na Slovensku, ako práve vaša vláda Mikuláša Dzurindu? Kto viac? (Potlesk.) Rovná daň. Kto viacej ušetril na rovnej dani, ako multimilionári, ako oligarchovia? Kto? Predtým platili cez 30 %, vďaka vašim reformám 19 percent. Kto viac ušetril? Celé milióny ste im pomohli ušetriť. Kto, komu viacej pomohol Zákonník práce, ktorý bol nastavený vďaka vám v prospech veľkopodnikateľov? Komu viacej pomohla deregulácia, ktorú ste zaviedli na finančné špekulácie finančných skupín a oligarchov? Vy ste boli vláda pre oligarchiu, pán Kaník, vaša vláda! Nie nadarmo vám hovorili „sociálny netvor“, pretože vy ste slúžili oligarchom. A posledná vec, keď hovoríte o tých ruských agentoch, mám vám ja hovoriť, že ste agent pravého sektora? Mimochodom váš vzťah ku Kotlebovi by tomu asi veľa napovedal. Ďakujem. (Potlesk.)
Šmilňák, Martin, poslanec NR SR (2023-11-16):
Vážený pán predseda, vážení dvaja členovia kabinetu, kolegovia, kolegyne, veľmi pekne ďakujem exministrovi Jánovi Horeckému za kultivovaný, veľmi odborný a vecný prístup k programo... k programovému vyhláseniu vlády a jeho zhodnotenie. Chcem zareagovať na jednu vec. Ak je niečo pre nás priorita, povedzme doma, tak tomu venujeme prostriedky a úsilie. Povedzme, tečie nám strecha, tak skôr ako všetko ostatné, treba opraviť tú strechu, aby sme neznehodnotili iné veci doma. A my počúvame už dlhé roky, že školstvo je pre vládu priorita, hovorí to každá vláda, pán predseda aj pán, kolegovia, kolegyne, tak očakával by som, že ak je pre túto vládu školstvo priorita, tak tomu dá peniaze a úsilie. A ja som čakal trošku odvahy, že pán minister povie a spolu aj s pánom ministrom financií, aj s pánom premiérom, že áno, školstvo je priorita a my sa aspoň v stredno... strednodobom horizonte, povedzme na konci volebného obdobia priblížime k číslu HDP, ktoré dávajú do školstva okolité krajiny. Ak je teda pre vás školstvo priorita, prosím vás, dajte tomu pozornosť. Lebo stane sa, že budete riešiť dôchodky, príde nejaká iná vec, nejaké iné problémy a učitelia, viete, to sú, to sú takí pokorní ľudia, ktorí v tichosti pracujú, a na nich sa na konci dňa zabudne. Nezabudnite, prosím vás, na školstvo a dajte tomu toľko z HDP, koľko tomu patrí aspoň v strednodobom horizonte. Inak budeme o štyri roky zase konštatovať, že chceli sme, síce to bola priorita, ale trošku sme sa prizabudli. Tak ako povedal pán Horecký, v niektorých veciach zaostávame až päťdesiat rokov a toto školstvo potrebuje dopredu.
Marcinčin, Anton, poslanec NR SR (2011-07-12):
Vážený pán predsedajúci, odporúčam, aby sa Národná rada uzniesla na tom, že prerokuje tento návrh v druhom čítaní. Dajte, prosím, o mojom návrhu hlasovať.
Přidal, Alojz, poslanec NR SR (2015-04-21):
Áno, na pána kolegu Brocku reagujem, to mal povedať. Ja som presvedčený, že ani vy to neviete. (Smiech v sále.) Jednoducho vy to neviete, čo sa bude robiť, SMER prišiel so skráteným konaním neskoro. Veď vy to nemáte v rukách, je vás 83 a v rukách to má prezident. Pán minister Borec, vy neviete, prezident má akú dobu, aby podpísal zákon? To naozaj neviete? Povedzte, kto z vás vedel, že Pavlis odstúpi? Ani jeden z vás to nevedel. A viete čo? Kondrót bude ministrom, lebo si to zaslúži. Ale však potom ten hospodársky výbor nebude mať kto viesť? Ste v panike, ten zmätok, chaos preto pokračuje. (Potlesk.) Pán minister, vitaj, ja dúfam, že vysúdiš tých 60 mil. eur od Pavlisa za ten ušlý zisk. Si naša záchrana.
Laššáková, Jana, podpredsedníčka NR SR (2015-11-27):
Nech sa páči, pán poslanec Matovič.
Osuský, Peter, poslanec NR SR (2017-05-19):
Ďakujem pekne. Téma zverejňovania očakávanej mzdy. Napadá ma spomienka spred mnohých rokov, keď som ako turista CKM navštívil prvýkrát Moskvu, tak na Gorkovskej, dnes už Tverskej, triede bola reštaurácia, kde bol neumelou rukou napísaný oznam: „Iščom povara.“ Ponúkali 100 rubľov keš. Neviem, či pred zdanením, alebo po. To znamená, že aj v hlbokej totalite sa kuchári hľadali za vopred určený plat.
Danko, Andrej, predseda NR SR (2017-11-29):
Ďakujem. Na vystúpenie pána poslanca žiadna faktická. Keďže bol posledným vystupujúcim, vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči.
Danko, Andrej, predseda NR SR (2018-02-14):
Pán poslanec Farkašovský. Aha, ospravedlňujem sa, s reakciou, pani poslankyňa, ale nech sa... Môžte, pán poslanec, ísť k pultu.
Hrnko, Anton, poslanec NR SR (2017-09-13):
Hovorí sa, že kto mlčí, ten svedčí. Ja nemlčím, pán Dostál, ale vyjadrím sa k tomu dole pri pulte. Dobre?
Sulanová, Magdaléna, poslankyňa NR SR (2022-05-06):
Pán poslanec Lehotský, na vašu poznámku, že neutralitu dosiahnuť je nereálne a tak ďalej, samozrejme, že nie je to jednoduché, ale ja hovorím, že najprv treba chcieť, a potom uvidíme, aké sú podmienky a či sa to dá dosiahnuť. Tu ide teraz ukázať tú, tú snahu, resp. to chcenie, že my tú neutralitu by sme radi. To je po prvé. Samozrejme, že záruka by... teda byť neutrálnym nie je vždy záruka, že nás nikto nenapadne, pretože máte rôznych agresorov, no a napríklad, dobre, nejdem teraz konkrétne, jednoducho nie je to nikdy záruka, hej? Ale určite je to väčšia záruka, ako byť členským štátom NATO, pretože NATO každú chvíľu agresívne vyvoláva konflikty, zaťahuje do vojny aj svoje členské štáty, zoberme si naposledy, dokonca aj členské, obidva členské štáty NATO, ako napríklad Grécko a Turecko, ktoré navzájom bojovali a nikto sa ich, nikto im nešiel na pomoc, nikto sa ich nezastal, takže ani NATO nie je záruka a myslím si, že neutralita je väčšia záruka. Ale sto percent nefunguje nikdy nič. A myslím si, že keď ako, ako neutrálny štát je tam, je tam väčšia šanca nebyť zatiahnutý do vojenského konfliktu, pretože ako hovorím, my chceme si hájiť svoje záujmy a nechceme, aby nám naši chlapci zomierali... (Reakcia z pléna a prerušenie vystúpenia časomerom.)
A. Belousovová, podpredsedníčka NR SR: (2008-11-05):
Teraz má slovo pán poslanec Galbavý a po ňom sa pripraví pán poslanec Fronc.
I. Mikloš, podpredseda vlády a minister financií SR: (2005-06-22):
Medzi najdôležitejšie zmeny, ktoré sú obsiahnuté v návrhu zákona, patrí najmä zjednotenie doterajšieho kótovacieho prospektu a prospektu cenného papiera podľa jednotného formátu platného v celej Európskej únii, zjednodušenie administratívnych postupov schvaľovania projektov, zavedenie európskeho pasu pre emitentov, väčšia flexibilita pri zostavovaní prospektov a predĺženie platnosti prospektu zo súčasných šiestich mesiacov na dvanásť mesiacov. Súčasťou tohto návrhu je aj vyvolaná novelizácia zákona o burze cenných papierov, tiež novelizácia zákona o dlhopisoch a novelizácia  Občianskeho zákonníka. Ďakujem za pozornosť.
Hellebrandt, Tomáš, poslanec NR SR (2024-01-11):
Ďakujem za slovo. Ďakujem, pán kolega Dostál. Mňa zaujala najmä tá pasáž, kde ste rozlišovali medzi záujmami obhajcov, advokátov a záujmami prokurátorov, ktoré môžu viesť k iste variácii medzi objasniteľnosťou závažnej trestnej činnosti a podielom oslobodených klientov, advokátov. V normálnom nastavení však sa táto variácia deje v rámci nejakých hraníc, ak nedošlo k prílišným odchýleniam a ku kriveniu spravodlivosti, toto sa zapamätám. Súhlasím tiež, že v prípade že zákony tvorí mafia, tak k tejto rovnováhe, táto rovnováha sa odchyľuje, vychyľuje a dochádza ku kriveniu spravodlivosti. Ja len podotýkam, že obchádzanie pravidiel a krivenie spravodlivosti nie je len výsadou mafie, ale aj autoritárov. Ja sa obávam aj vzhľadom na to, čo sme alebo prijaté tieto, keď sa nezávislé inštitúcie oslabovali pri zákone, ktorý menil kompetenčný zákon, že tam sme videli ten začiatok. Ja sa bojím že to bude pokračovať, čiže naša úloha brániť demokraciu pred koncentráciou moci bude pokračovať. Ďakujem. (Potlesk.)
M. Pado, poslanec: (2007-11-26):
A, pán poslanec, hovorili ste o smutnom posolstve. Myslím, že najsmutnejším posolstvom pre občanov tejto krajiny je to, že druhý najvyšší predstaviteľ štátu sa snaží o podvod, vy mu to  tolerujete a podporujete ho v tom a upozornenia opozície na tento stav považujete za frašku. Ďakujem pekne.
M. Hort, podpredseda NR SR: (2008-01-31):
A prosím teraz určeného spoločného spravodajcu z výboru pre financie, rozpočet a menu pána poslanca Ivana Štefanca, aby informoval Národnú radu o výsledku rokovania výborov o tomto návrhu vlády. Pán spravodajca, nech sa páči.
Saková, Denisa, ministerka vnútra SR (2018-05-10):
Ďakujem veľmi pekne za slovo, ďakujem za otázku, pán poslanec. Ja musím povedať, že vzhľadom na to, že ten spoločenský vývoj si troška vyberal iné priority, priznáme sa, že čo sa týka návrhu zákona o potláčaní kriminality v rómskych osadách, je taktiež jednou z priorít môjho ministrovania, ale skutočne poviem, je možno na druhej úrovni a resp. tá prvá úroveň je menovanie dočasného policajného prezidenta a vlastne dokončenie legislatívneho procesu novely zákona o Policajnom zbore, ktorá vlastne pojednáva o spôsobe voľby tohto policajného prezidenta. A to je vlastne aj môj najbližší čas, ktorý chcem dedikovať tejto téme, ale hneď za touto témou sa skutočne chceme venovať problematike potláčania kriminality v rómskych osadách. Ako dobre viete, aj bývalý minister vnútra Kaliňák avizoval, že je pripravený zákon. Tento zákon je momentálne, nazvime to, vo vnútrorezortnom pripomienkovom konaní a skutočne si chceme na základe diskusie či už s krajskými riaditeľmi, alebo inými vedúcimi predstaviteľmi Policajného zboru prediskutovať veľmi citlivé témy, aby sme nezasiahli nejakými ustanoveniami do práv občanov, a preto chceme všetky zmeny, ktoré tento zákon v sebe má, veľmi opatrne a veľmi citlivo zvážiť. Máme však za to a musím pripomenúť, že vlastne pod gesciou ministerstva vnútra je aj úrad splnomocnenca vlády pre rómske komunity. A tam pokračujeme na veľmi veľa projektoch, môžem spomenúť, je to výstavba alebo rekonštrukcia materských škôlok, výstavba komunitných centier, budujeme prístupy k pitnej vode, ďalej kanalizácie a iné projekty, ktoré sú sponzorované Európskou komisiou. A taktiež môžem povedať, že aj z týchto prostriedkov eurofondov sme už začali s opatreniami, ktoré vlastne v osadách, kde je stagnujúca alebo narastajúca rómska kriminalita, sme začali s opatreniami vytvorenia občianskych hliadok. To znamená, že sú to hliadky dvojčlenné alebo až osemčlenné, podľa jednotlivých požiadaviek daných starostov a primátorov, a tieto financujeme z prostriedkov Európskej únie vo výške približne 17 mil. eur. Spolu s tým kontribučným, s ostatným rozpočtom je to zhruba 19 mil. eur a predpokladáme, že vytvoríme asi 150 týchto hliadok, niektoré už sú vytvorené a v niektorých mestách ich tvoríme. Dokonca v niektorých mestách, ako napr. v Krompachoch, kde tie osady sú dve, musíme vytvoriť dve hliadky a tú druhú už musíme vlastne financovať z dotačného mechanizmu ministerstva vnútra. Ale ešte raz opakujem, hneď druhá priorita po novele zákona o Policajnom zbore je vlastne legislatíva, ktorá bude riešiť kriminalitu v rómskych osadách. Ďakujem veľmi pekne.
Vitteková, Anna, poslankyňa NR SR (2014-10-21):
Ďalej, pán predseda, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre ľudské práva, národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do tridsiatich dní a gestorský výbor do tridsaťdva dní od jeho prerokovania v prvom čítaní.
Blanár, Juraj, podpredseda NR SR (2022-06-21):
Takže prerušujem rokovanie Národnej rady. Poprosím technikov, aby pánovi poslancovi potom pridali desať sekúnd sľúbených, o ktoré prišiel na začiatku (reakcia spravodajcu) a budeme hlasovať o prerokovaných správach, tak ako boli oznámené o 17.05 h. Ďakujem. (Prestávka.)
Lehotský, Tomáš, poslanec NR SR (2021-10-21):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-09-16):
Prosím teraz pani poslankyňu Laššákovú, ktorú poveril ústavnoprávny výbor, aby Národnej rade predniesla návrhy uznesení k prerokúvanému vládnemu návrhu zákona o obchodnom registri a o zmene a doplnení niektorých zákonov, ktorý prerokúvame ako tlač 344. Pani poslankyňa Laššáková.
Pročko, Jozef, poslanec NR SR (2020-06-09):
Pán Kočiš, pozorne som si vás vypočul a musím povedať, že v čase, keď je naozaj ekonomická kríza, prichádzate so zákonom, ktorý nijako nepomôže Slovensku. Tento váš zákon je čistá populistická propaganda a zase chcete robiť len svoju propagandu. Vy nepozeráte na ľudí. Podľa mňa vy prídete aj s interrupciami za chvíľočku, aby ste rozbili túto koalíciu. Vy nepozeráte na ľudí, vy pozeráte na seba a na vašu politiku, celej vašej ĽSNS. Chcem povedať a chcem poďakovať všetkým mojim kolegom aj tuná, čo predo mnou sedia kresťanskí, ktorí chápu túto situáciu. A ja naozaj úprimne, zo srdca chcem im poďakovať za to, ako sa k tejto veci postavili, slobodne. A keď tu niekto rozpráva o hlasovaní, ako hlasuje, tak môžem povedať za dvoch našich, ktorých stále vidím na jednom výbore, ktorí takto hlasujú (rečník zdvihol obe ruky k pleciam,  dlaňami s vystretými prstami dopredu), stále hlasujú, chlapci, váš klub hlasuje tak, ako váš vodca prikázal, stále sa zdržujete. V tomto klube sú slobodní ľudia, ktorí sa rozhodli slobodne a ja im za to chcem veľmi pekne poďakovať. Ďakujem vám, kolegovia. (Potlesk. Reakcie z pléna.)
Paška, Pavol, predseda NR SR (2013-10-15):
Pán poslanec Hraško.
Glváč, Martin, podpredseda NR SR (2018-10-18):
Pán poslanec Simon.
Cmorej, Peter, poslanec NR SR (2021-11-11):
A 11. bodu, áno.
Danko, Andrej, predseda NR SR (2017-02-10):
Ďakujem vám. Na vystúpenie pána poslanca štyri faktické poznámky, uzatváram možnosť prihlásiť sa s faktickými poznámkami. Pán poslanec Dostál, nech sa páči.
P. Hrušovský, predseda NR SR: (2003-07-02):
Takže budeme hlasovať o bodoch 1 až 11 zo spoločnej správy.
Kollár, Boris, predseda NR SR (2022-02-08):
Zapnite, prosím, mikrofón ešte pánovi poslancovi, lebo má dva návrhy.
Paška, Pavol, predseda NR SR (2013-05-16):
Pán poslanec Novotný.
Danko, Andrej, podpredseda NR SR (2024-02-15):
S reakciou poslankyňa Jaurová.
Hrnčiar, Andrej, podpredseda NR SR (2016-12-01):
Reakcia na faktické poznámky – pani poslankyňa Dubačová.
Blanár, Juraj, podpredseda NR SR (2023-02-14):
Pán poslanec Suja, môžete reagovať na faktické.
P. Hrušovský, predseda NR SR: (2003-11-06):
(Hlasovanie.) 125 prítomných, 92 za, 25 proti, 8 sa zdržalo. Návrh sme schválili. Na základe schváleného návrhu pristúpime k tretiemu čítaniu . Otváram rozpravu. Pýtam sa pánov poslancov, či sa chce niekto prihlásiť do rozpravy. Nie je to tak, preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku s odporúčaním gestorského výboru... J. Hurban, poslanec: Schváliť ho.
Paška, Pavol, predseda NR SR (2014-09-10):
Pán poslanec, pán poslanec Novotný.
Pčolinský, Peter, podpredseda NR SR (2022-11-30):
Ďakujem pekne. Prerušujem rokovanie do 14.00 h. (Prerušenie rokovania o 13.01 hodine.) (Pokračovanie rokovania o 14.00 hodine.)
Číž, Miroslav, doterajší podpredseda NR SR (2010-07-08):
Pán poslanec Tomáš Galbavý.
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 58, proti 14, zdržalo sa 43, nehlasovali 3. Návrh sme neschválili. Nech sa páči. M. Abelovský, poslanec: O bode č. 20 a 23 možno hlasovať spolu, súvisia s účinnosťou ešte do 1. marca 2006. Gestorský výbor síce odporúča schváliť, ale vzhľadom na posun legislatívneho procesu rieši túto otázku pozmeňujúci návrh pána poslanca Miklušičáka lepšie, čiže odporúčam neschváliť.
Pčolinský, Peter, podpredseda NR SR (2023-05-24):
Ďakujem. Páni poslanci, chcem vás upozorniť lenže vystúpením v rozprave, ak prečítate pozmeňovací návrh, prečítaním pozmeňovacieho návrhu končí vaše vystúpenie v rozprave. Čiže najprv odôvodnenie a potom pozmeňovák. Ak tu urobíte naopak, tak mal by som vás stopnúť. Dobre. Teraz vystúpi v rozprave pani poslankyňa Žitňanská, nech sa páči.
P. Hrušovský, predseda NR SR: (2005-09-27):
(Hlasovanie.) 136 prítomných, 66 za, 48 proti, 20 sa zdržalo, 2 nehlasovali. Neschválili sme návrh. Prosím ďalší návrh. J. Drgonec, poslanec: Teraz budeme hlasovať o ďalšom návrhu, ktorý predložil pán poslanec Madej, ide o zásah do čl. 60.
Hrnčiar, Andrej, podpredseda NR SR (2018-05-09):
Reakcia na faktické poznámky, pán poslanec Pčolinský.
Mojš, Milan, poslanec NR SR (2012-11-29):
Vážený pán predseda, v rozprave vystúpili dvaja poslanci, a to pán Hrnčiar a pán Sulík, ktorí nepodali žiadne pozmeňujúce návrhy. Pán predseda, budeme hlasovať o bodoch zo spoločnej správy 1, 2, 3, 5 a 6 s odporúčaním gestorského výboru schváliť ich. Prosím, dajte hlasovať.
Hrnčiar, Andrej, podpredseda NR SR (2019-05-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie. Tak prerušujem rokovanie. Ďalším bodom programu je prvé čítanie o návrhu poslanca Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. Návrh zákona má tlač 1467, návrh na jeho pridelenie na prerokovanie výborom je v rozhodnutí č. 1555. Dávam slovo poslancovi Marošovi Kondrótovi, aby návrh zákona uviedol. (Rokovanie o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1467.)
Blahová, Natália, poslankyňa NR SR (2017-03-30):
Ďakujem veľmi pekne. Vážená pani predsedajúca, vážená pani ministerka, vážené kolegyne, vážení kolegovia, stojíme pred závažným rozhodnutím. Toto nebude obyčajné hlasovanie. Bude to hlasovanie o tom, či sme po dvadsiatich rokoch ochotní a schopní znovu vložiť dôveru do rúk štátnej moci. Tá jediná je našou ústavou a zákonmi splnomocnená k tomu, aby súdila a trestala. Nazývame sa demokratickou krajinou, a to, čo teraz prichádza, je veľkým testom demokracie, lebo právo a spravodlivosť by mali stáť na piedestáli hodnôt. Pred dvadsiatimi rokmi štátna moc amnestovala samu seba zo zločinov proti ľudskosti. Išlo o kruté a neľudské zaobchádzanie, mučenie, zavlečenie a vraždu. Nachádzame sa v tej istej rokovacej sále Národnej rady, z ktorej po dlhé roky vychádzali posolstvá, ktoré ľudí tejto krajiny presviedčali o tom, že o spravodlivosť a o právo sa nemajú a nemôžu uchádzať, lebo tieto vážené hodnoty a cnosti boli v rukách ľudí, ktorí si nezaslúžia ani vážnosť, ani cnosť. Teda neexistovala žiadna skutočná spravodlivosť, žiadne skutočné práva. Oprávnene sa pýtame, je tomu dnes inak? Stojím po rokoch na tom istom mieste, odkiaľ Mečiar odkazoval občanom tejto krajiny, citujem: „Rozhodnutie je, že skutok sa nestal. To znamená, že žiadne ovplyvňovanie a objednávanie vraždy nebolo. Rozhodol o tom ten, kto bol oprávnený rozhodnúť. Ostatní ste gágaji, táraji a pre mňa prďúsi! Za osem rokov neboli dôkazy. Ako si záchodoví povaľači dovolia povedať, že takéto dôkazy majú? Vo všetkých Lexových prípadoch ste kričali vinný! To kričali aj na Krista, a dneska ho prosíme o odpustenie všetci.“ Koniec citátu. Už len prirovnanie Krista k Lexovi nám hovorí o báze, v ktorej aktéri zločinov a predstavitelia štátnej moci premýšľali. Boli tak arogantní, sebaistí a hlúpi, že zanechali po svojom vyčíňaní množstvo dôkazov a stôp, ktoré by v demokratickom štáte viedli automaticky k pádu vlády a zatýkaniu. Dôkazov je plný spis, ktorý menuje obvinených a zatiaľ neodsúdených, pretože k spravodlivému súdu dosiaľ neprišlo. A prečo? Lebo k tomu nebola politická vôľa. Je absurdné, že spravodlivosť až doteraz visela na šnúrke od gatí vládnej moci. Či je tomu dnes inak, zistíme len tým spôsobom, že necháme priechod spravodlivosti. No ak občania tejto krajiny budú konfrontovaní s tým, že spravodlivosť je len fikciou, že týranie, mučenie, zavlečenie a vražda nebudú potrestané, majú možnosť prejaviť svoju vôľu podľa Ústavy Slovenskej republiky čl. 32, ktorý hovorí: „Občania majú právo postaviť sa na odpor proti každému, kto by odstraňoval demokratický poriadok základných ľudských práv a slobôd uvedených v tejto ústave, ak činnosť ústavných orgánov a účinné použitie zákonných prostriedkov sú znemožnené.“ A verte, že k takémuto odporu budeme občanov nabádať okamžite, keď bude zrejmé, že zákonné prostriedky a štátna moc budú znovu zneužité na účely brzdenia spravodlivosti. Vy, členovia vlády a vládni poslanci, sa dnes upisujete tomu, že pred tvárou verejnosti sľubujete, že urobíte všetko pre to, aby ste umožnili priechod spravodlivosti. Nezlyhajte, prosím. (Potlesk.)
Dostál, Ondrej, poslanec NR SR (2021-11-10):
Ďakujem za reakcie kolegom a kolegyniam. Pani poslankyňa Kavecká, a myslím, že to bolo teda aj vo vystúpení pána poslanca Šimka, povedali ste, že nestačí, ak som presvedčený, že teda bol porušený zákon alebo že prípadne bol spáchaný trestný čin. No samozrejme, že to nestačí na to, aby bol niekto odsúdeným, že si to ja myslím, ale ak existuje veľké množstvo prípadov, ktoré vykazujú postup podľa rovnakej alebo veľmi podobnej schémy a sú do toho namočené podobné alebo rovnaké alebo opakujúce sa firmy a ide tam o získavanie dotácií alebo použitie eurofondov a podobne a je tam porušený zákon a vyzerá to na nejakú dohodu, vyzerá to na nejaké vedomé obchádzanie zákona, tak môžem veriť, že v niektorých prípadoch je to naozaj iba snaha robiť dobré veci a neznalosť zákona, ale teda môžem mať dôvodné podozrenie, že v niektorých prípadoch tam boli, bolo aj korupčné správanie. A teda prekvapuje ma, že poslankyňa OĽANO na to takýmto spôsobom reaguje, lebo ixkrát sa stalo, že aj OĽANO vyčítalo, aj my sme ako opozičná SaS vyčítali napríklad bývalej vládnej garnitúre, že sú tam podozrenia z porušenia zákona, podozrenia z korupcie, hoci na to nebolo ešte rozhodnutie súdu. Viacerí ste tu hovorili, že prečo ÚVO nezakročil, keď to prebiehalo, ale však ja som vám citoval metodické usmernenia Úradu pre verejné obstarávanie z roku 2006, ´13, ´14, kde upozorňovalo usmernenie NKÚ alebo vyjadrenie NKÚ, že takýto postup nie je v súlade so zákonom. Čiže podľa mňa nie je problém v legislatíve, problém je v tom, akým spôsobom sa v tých obciach legislatíva uplatňovala a že nebolo rešpektované to, čo Úrad pre verejné obstarávanie aj verejne hovoril.
Gröhling, Branislav, poslanec NR SR (2019-02-18):
Pani ministerka, tá hodinová rýchla frekvencia slov pre mňa bez výsledku je úplne, úplne ubíjajúca. Aj by som chcel zareagovať na veľa vecí, ale skúsim to potom v rozprave. V rámci toho výboru, prosím vás, povedzte mi, o čom máme diskutovať, keď my odprezentujeme, že sú rovnaké, odkopírované posudky, a vy na to poviete, že to je bežná vec, alebo cez ústa vašej hovorkyne poviete, že to je žiaduce, len na druhý deň podáte trestné oznámenie a neviem, na koho podávate to trestné oznámenie, že či na ministerstvo, alebo na seba. Vy na jednej strane, keď sa prezentovalo, že boli zmanipulované body a že je tam preklep a že tam bol ďalší omyl, ale neskôr kvôli týmto preklepom vy odvoláte šéfa sekcie pre vedu a výskum. Prosím vás, načo máme diskutovať na tom výbore, keď vy jeden deň poviete to a na druhý deň poviete úplne niečo iné? Čo sa týka toho grantového systému, ktorý ste tu tak akože obhajovali, že bol zablokovaný, a že keď vy ste prišli, tak ste ho museli kompletne zmeniť, to je náš problém, prosím vás? Veď tam bol váš minister, váš minister za SNS, veď on to pokazil! Veď čo idete tu hovoriť, že my, my máme byť nejakí tolerantní alebo niečo podobné?! To je vaša chyba, že ste ho tam nominovali, on urobil tie chyby a vy si ich napravte! Veď to, nehovorte, že vás máme teraz ešte chváliť, že vy ste tam prišli, tak vám dáme nejaký rok alebo rok a pol na to, aby ste nejakým spôsobom to napravili, a všetci tu budeme ticho, že v podstate sa nič neudialo. Veď to nie je naša chyba, opozície. Čo tu my škandalizujeme alebo niečo? To robíte vy a vy ťaháte celé školstvo tým smerom, ako ho ťaháte. Posledná vec a to vám poviem v rozprave. Ako ste sa, prosím vás, vyjadrili v rámci toho zákona o slobodnom prístupe k informáciám? Veď to bolo úplne zavádzajúce! Čo sa týka zákona o Registri partnerov verejného sektoru, tak vám odcitujem jednotlivé veci a môžete sa k tomu vyjadriť, vám pripomeniem, že kto schválil tento zákon, kedy sa schválil a akým pozmeňujúcim návrhom sa schválil ten dodatok ohľadom... (Prerušenie vystúpenia časomerom.)
Grendel, Gábor, podpredseda NR SR (2020-10-20):
Poprosím, pokoj v sále.
Blanár, Juraj, podpredseda NR SR (2022-06-14):
Ďakujem, pán minister. Teraz udeľujem slovo pánovi predsedovi Najvyššieho kontrolného úradu Ľubomírovi Andrassymu, aby uviedol stanoviská Najvyššieho kontrolného úradu k návrhu záverečného účtu a potom udelím slovo pánovi spravodajcovi, ktorým je predseda výboru pre financie, aby podal informáciu o výsledku rokovania vo výboroch. Nech sa páči, pán predseda Najvyššieho kontrolného úradu.
Pellegrini, Peter, podpredseda NR SR (2024-02-08):
Prezentujme sa a hlasujme o bode 8 druhého pozmeňujúceho návrhu pani poslankyne Remišovej. (Hlasovanie.) Prítomných 135 poslancov, za 21, proti 78, zdržalo sa 34 poslancov, nehlasovali 2. Tento bod sme neschválili.
I. Mikloš, podpredseda vlády a minister financií SR: (2004-03-03):
Chcem podotknúť, že ten problém je aj rýdzo praktický a jednoducho navrhuje sa to riešiť tak preto, aby bolo možné riešiť niektoré veci, ktoré, ak by sa vyžadoval úplný konsenzus a 100-percentná zhoda, asi by to možné nebolo, alebo vo väčšine prípadov by to možné nebolo. Chcem upozorniť, že ten problém zneužitia tohto inštitútu je riešený v odseku 4 § 14, kde sa hovorí, že prehlasovaný vlastník bytu alebo nebytového priestoru má právo obrátiť sa do 15 dní od hlasovania na súd, aby vo veci rozhodol. Ďalej k tej výhrade, ktorú hovorila pani poslankyňa Navrátilová ohľadne toho, že uzavretím zmluvy môžu byť poverení alebo zmluvu môžu uzavrieť aj správcovia alebo zástupcovia spoločenstva, treba však vedieť, že je tam jasne napísané v § 22 ods. 2, že to musí byť poverený správca alebo zástupca spoločenstva a poverený vlastníkmi. Teda len vtedy, ak vlastníci ho poveria, môže takúto zmluvu uzavrieť. Takže nepovažujem to za problém. Samozrejme, nevylučujem, že môžu vzniknúť rôzne názory na to, či to protiústavné je, alebo nie je, ale v tomto zmysle by verdikt mal dať Ústavný súd. Myslím si, že by nebolo rozumné kvôli takémuto spornému názoru na to, či niečo je, alebo nie je protiústavné, tento zákon zastaviť. Pretože tento zákon rieši konkrétne problémy. Rieši problémy, ktoré sa nahromadili pri správe bytov, a myslím si, zastavenie tohto zákona, resp. jeho neposunutie do druhého čítania by v žiadnom prípade veci nepomohlo a myslím si, že tento zákon sa týka naozaj státisícov, miliónov ľudí, ktorí bývajú v obytných domoch, ktoré prešli do vlastníctva týchto ľudí, a kde existuje potreba presnejšieho vymedzenia týchto ustanovení, ktoré zákon dáva. Takže chcem vás požiadať, aby ste podporili tento návrh zákona a jeho prechod do druhého čítania. Ďakujem pekne.
Pročko, Jozef, poslanec NR SR (2020-09-17):
Ďakujem. Ja som si pozorne vypočul, pán Blanár, čo ste hovorili, veľmi pozorne a chcem povedať, že tiež som človek, ktorý je expresívny, a tiež môj prejav je niekedy viac von ako dnu. Obidvaja – aj Jaro Naď, aj Juraj Krúpa – sú expresívni a ich prejav je viac von. Ale čo môžem povedať jednoznačne, je, že ten prejav nie je na základe toho, že by išli ubližovať, ale na základe toho, lebo ako ich obidvoch poznám, tak ich morálne hodnoty sú úplne inde, kde sú vaše, úplne inde. Naozaj ako SMER a celá tá garnitúra, čo tu bola doteraz, ste robili také, ale také odporné svinstvá, že to je, že to je nechutné. A keď si predstavím vás, vás, ako ste tu teraz hrali divadlo, aký ste vy čestný a ako oni dvaja sú katastrofa, vy ste úžasný herec, úžasný herec! To, čo ste vy stvárali tam na župe a ako ste šafárili, to je niečo nechutné, nechutné. Ale chcem povedať jednu vec na záver. Ja keď si predstavím týchto dvoch, keby bola tá vojna, tak oni sú v prvej línii. Ale keď si predstavím vás, tak videli ste film Tankový prapor? Toho takého zákeráčika politruka, čo riešil odporné veci. Takže, áno, majú ten prejav taký, aký majú, ale ich morálne hodnoty sa so smeráckymi absolútne, ale absolútne nedajú v ničom porovnať. Ďakujem. (Potlesk.)
Žiga, Peter, podpredseda NR SR (2023-12-13):
Pán poslanec Hellebrandt.
Pročko, Jozef, poslanec NR SR (2021-11-04):
Takže takto to vedie, vidíte? Pretože, viete, oni sa boja pravdy. Boja sa o toho, že prídu o kšefty. Boja sa toho, že ich veľké, veľký biznis s drevom, ktorý doteraz mali, zrazu padne. Kto protestuje? Kto protestuje proti, proti tomuto zákonu? No protestujú lesníci a naozaj musím povedať, poznám veľmi veľa čestných lesníkov, veľmi veľa. Ale protestujú lesníci, ktorí majú prsty v tom, že vydajú povolenku a na tú povolenku si 10-20 fúrok vezie domov niekto, ktorý dá tomu lesníkovi pekné peniaze. A toto sa tu deje. Kto ešte protestuje proti tomuto? No poľovníci. Lebocký a partia, smerák Lebocký, ktorý je vo vedení Slovenského poľovníckeho zväzu! A ešte čoho? No viete čoho? Lebocký má dve organizácie poľovnícke. Pani Zemanová, akú má druhú? Slovenský poľovnícky zväz a...? (Reakcia z pléna.) Komoru. Správne. (Povedané so smiechom.) Ďakujem. (Reakcie z pléna.) Takže dve organizácie má Lebocký. A na tých, na tom ryžujú, samozrejme, že na tom ryžujú. Tak Lebocký nemá problém sem doniesť ľudí. A opäť, po... ho... chcem povedať Slovákom, milí Slováci, čo chceme aj tým poľovným zákonom, aby ste opäť mohli poľovať. Aby nepoľovali na vašich pozemkoch len dvaja-traja oligarchovia. Aby štátne režijné revíry mohli mať aj ostatní ľudia, nielen smerácko-esenesácko-mosťácka partia, ktorá si to tu za 12 rokov rozobrala. A toto im vadí. Toto im vadí! Im veľmi vadí to, že sa zrazu začali meniť pravidlá, že na to, čo boli zvyknuté, zvyknutí, prídu sem manifestovať na drahých miliónových autách chudáci, ktorým ideme zobrať lesy. No. Ideme im zobrať kšefty! Ja súhlasím s pánom Karahutom, že niektoré veci sú tam naozaj nedotiahnuté, ale je toho málo a vieme to spoločne dotiahnuť. Vieme sa spoločne dohodnúť, naozaj dohodnúť. Ja neverím, že tuná sediaci poslanec SME RODINA Jozef Lukáč nechce, aby sa na Slovensku nezmenila situácia. Ja viem, že Jožo chce. Jožo chce, aby tí ľudia na tom vidieku mali svoj majetok zachovaný, aby im ho nerabovali, aby im, aby im nekradli! Jozef, je tak? Ja verím, že áno. Ja ťa poznám. Ja ťa poznám, Jozef. (Reakcie z pléna.) Takže táto koalícia naozaj, naozaj začala robiť zmeny. Začala robiť zmeny v tom, čo ste chceli všetci vy Slováci! Čo ste chceli? Prestaňte nám kradnúť naše lesy! Prestaňte voziť drevo! Zrušme lesožrúta Žigu! No rušíme ich. A čo potom oni robia? (Rečník sa obrátil na predsedajúceho.) No rušia nás. Zoberú ti slovo, začnú sa ti vyhrážať. To sú oni. Dámy a páni, milí priatelia, tento zákon vôbec nie je proti Slovensku, vôbec nie je proti životnému prostrediu, naopak. A keď spojíme sily, a ja verím, že ich spojíme, tak naše životné prostredie bude také ako vo Švajčiarsku, kde niektorí v živote neboli, ale o tom budú rozprávať. Ďakujem veľmi pekne. (Potlesk.)
Grendel, Gábor, podpredseda NR SR (2020-05-19):
Posledný písomne prihlásený do rozpravy je pán poslanec Kazda. Nech sa páči, máte slovo, pán poslanec.
Danko, Andrej, predseda NR SR (2019-10-25):
Pán poslanec Krajčí.
Glváč, Martin, podpredseda NR SR (2017-04-06):
Ďakujem. Otváram všeobecnú rozpravu. Do rozpravy som dostal jednu písomnú prihlášku, za klub OĽANO pán poslanec Matovič. Nech sa páči.
P. Paška, predseda NR SR: (2008-02-14):
Prepáčte, pán minister. Nech sa páči, máte slovo.
Glváč, Martin, podpredseda NR SR (2018-10-24):
Ďakujem. Prerušujem rokovanie do 17.06 hod.
Nicholsonová, Lucia, poslankyňa NR SR (2014-11-26):
Ďakujem veľmi pekne. No, pán poslanec Mihál ako opäť dokázal podľa mňa, že je jeden z mála poslancov v tejto sále, ktorí si zaslúžia svoj poslanecký plat, a to aj preto, lebo poctivo čítajú všetky návrhy zákonov, a dokonca, čo je neuveriteľné, ale taký je osamotený tuto v našich radoch, on to číta s porozumením. On tomu fakt aj rozumie. A viete, ja neviem, či si uvedomujete jednu vec, že on si to mohol prečítať takto s porozumením, mohol vychytať všetky tie chyby, mohol vás nechať v tom, nech sa v tom utopíte aj so všetkými občanmi, ktorých do toho namočíte, aby ste urobili všetky tie kiksy, ktoré potom vyplynú z aplikačnej praxe, a on si mohol z ticha svojej kancelárie písať o tom blogy a vyslovene zákerne sa vám vysmievať. Mohol to tak urobiť, ale neurobil to tak a ja skutočne nerozumiem vašej arogancii a tomu, aká veľká škoda je to, že oni ťa, Jozef, nielenže nepočúvali, ale ešte ťa dokážu aj urážať. A ja dúfam, že kamery alebo aspoň foťáci hore zachytili to, ako ty si sa z toho pultu poslaneckého prihováral doslova odborníkom, ktoré, alebo teda odborníkom, ktorí sú tam z ministerstva zdravotníctva, lebo možno si im zachránil ich fleky, lebo oni presne vedeli, o čom ty rozprávaš. A je veľká škoda, pán minister Kažimír, teda pri všetkej úcte, ktorá mi ešte zostala voči vám, že ste to fakt nepočúvali a nezapisovali si ako taký žiak. Lebo my všetci, jak sme tu, rozumieme tomu, že pán nový minister je tu momentálne, prepáčte, ale len prísediaci, a ten návrh zákona pochádza z vašej dielne. To je váš nápad, preto tu sedíte, a preto ste začali skákať do pána Mihála. A je mi to úprimne ľúto, lebo jedna vec je, keď neviete napísať zákon, jedna vec je, keď neviete prečítať graf, ale myslím si, že občas by ste si mali priznať tú chybu a neprekrývať to tou neuveriteľnou aroganciou. Ďakujem.
Szőllős, Ján, poslanec NR SR (2022-10-26):
Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 1682 zo 4. októbra 2022 pridelila návrh poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, tlač 1165, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: Ústavnoprávny výbor uznesením č. 587 zo 14. októbra 2022 s návrhom zákona súhlasil a odporučil ho Národnej rade schváliť; Výbor Národnej rady pre pôdohospodárstvo a životné prostredie uznesením č. 250 z 12. októbra 2022 s návrhom zákona súhlasil a odporučil ho Národnej rade schváliť s pripomienkami. Stanovisko gestorského výboru nebolo schválené, keďže stanovisko gestorského výboru nezískalo súhlas potrebnej väčšiny členov výboru. Spoločná správa výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 264 z 18. októbra 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Navrhujem hlasovať o bodoch 1 a 2 spoločnej správy spoločne. Pán predsedajúci, otvorte, prosím, rozpravu.
Grendel, Gábor, poslanec NR SR (2018-12-13):
Pán poslanec Kaliňák, vy ste naozaj v demagógii extra trieda, pretože som vás vyzýval k niektorým otázkam a namiesto toho, aby ste odpovedali, tak ste tú tému odklonili úplne niekde inde. Pán poslanec Hrnko, nekomentujte, prosím, vo vašich faktických poznámkach pani Remišovú, ale reagujte na svojho predrečníka, taký je rokovací poriadok a mrzí ma, že, mrzí ma, že ste nedodržali v tomto prípade rokovací poriadok. Súhlasím aj s pánom Baškom, aj s pánom Hrnkom, že táto novela prišla po februárových udalostiach, po protestoch, po dvojnásobnej vražde. Áno, po týchto udalostiach potrebujete na štyri roky zabetónovať vášho policajného prezidenta. Presne tak. Presne. Presne pod tlakom ulice potrebujete tam dostať svojho človeka pre prípad, že by sa vymenila vláda, v ktorej nebudete, aby aspoň ten policajný prezident bol váš. Presne po februárových udalostiach, veľmi ste to vystihli. A, pán poslanec Hrnko, koalícia vyšla opozícii touto novelou v ústrety? Tak tým, že zabetónujete vami vybratého policajného prezidenta, tým ste vyšli opozícii v ústrety? Veď to je ešte väčšia blbosť ako táto novela.
Mego, Jaroslav, poslanec NR SR (2024-04-16):
Vážený pán predsedajúci, v rozprave nevystúpil žiadny poslanec a nebol ani predložený pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-11-24):
Ďakujem, pán poslanec. Prosím, zaujmite miesto pre spravodajcu. Ja otváram všeobecnú rozpravu, do ktorej som dostal písomnú prihlášku. Písomne sa prihlásili pán poslanec Jozef Hlinka a pani poslancia... poslankyňa Lucia Drábiková. Pán poslanec Hlinka, nech sa páči, máte slovo.
Žiga, Peter, podpredseda NR SR (2024-09-13):
Pán poslanec Lackovič.
Kovačócy, Marián, poslanec NR SR (2013-02-14):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej aby týmto hlasovaním za gestorský výbor určil Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovanie návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2023-01-24):
Na vystúpenie pána poslanca evidujem 14 faktických poznámok, končím možnosť prihlásiť sa s ďalšími. Ako prvý pán poslanec Milan Mazurek.
Danko, Andrej, podpredseda NR SR (2024-09-20):
Dobre, takže máme informáciu, že pán Tóth nestihne prísť, takže budeme pokračovať, ak je súhlas, tento bod prepadá. A teraz pristúpime k rokovaniu o žiadosti Úradu inšpekčnej služby o oslobodenie od povinnosti mlčanlivosti riaditeľa Národného bezpečnostného úradu. Materiál má parlamentnú tlač 381. Prosím predsedu osobitného kontrolného výboru pre kontrolu činnosti Národného bezpečnostného úradu poslanca Mikulca, aby Národnej rade podal správu o výsledku prerokovania uvedeného materiálu vo výbore a návrh uznesenia Národnej rady. (Rokovanie o žiadosti Úradu inšpekčnej služby o oslobodenie od povinnosti mlčanlivosti riaditeľa Národného bezpečnostného úradu , tlač 381.)
Pčolinský, Peter, podpredseda NR SR (2023-05-24):
Pán poslanec Kuriak.
Ďuriš Nicholsonová, Lucia, podpredsedníčka NR SR (2018-02-01):
V rozprave teraz vystúpi pani poslankyňa Shahzad. Nech sa páči.
B. Bugár, podpredseda NR SR: (2001-11-06):
R. Šepták, poslanec: Ďakujem za slovo, pán predsedajúci. Dovoľte mi pár reakcií na slová môjho predrečníka pána poslanca Tkáča. To, že je práca načierno tak masívna, je samozrejmé. Má na tom svoj podiel ako vláda, tak samotný úrad práce, pretože keď prídete v dnešnej dobe na úrad práce, tak tí ľudia, ktorí tam pracujú, vám nemajú čo ponúknuť. Dá sa povedať, že úrady práce fungujú skôr ako poštári, ktorí rozdávajú podporu v nezamestnanosti. A to, že v parlamente sa poslanci snažia takýmito novelami vlastne riešiť tú katastrofálnu nezamestnanosť, tiež považujem za obrovskú chybu vlády, pretože vláda by minimálne mala zbierať tieto podnety, ktoré dosť často, hlavne z opozície ktoré sme tu predkladali, neprešli. A mala by sa snažiť dávať ich dohromady a hľadať riešenia v tej podstate, v ktorej je to potrebné. To, že vláda a sociálni partneri sklamali, je fakt, ktorý, bohužiaľ, bude treba v budúcnosti riešiť, a prikláňam sa možno aj k tomu názoru, ktorý tu pán poslanec Tkáč povedal, že by sa úplne zrušili tieto inštitúcie, čo sa týka zasahovania do týchto problémov, lebo žiadna jednotretinová účasť v riešení tejto katastrofálnej nezamestnanosti sa nezaznamenala. A chcem povedať, že nie je žiadny rozvoj, čo sa týka riešenia nezamestnanosti, skôr je tu stagnácia a využívanie toho, čo sa vyrobilo v dávnej minulosti. Čiže sa žije z podstaty a to, čo bude, až sa všetky zdroje vyčerpajú, to znamená obrovské problémy, obrovskú biedu a len oči pre plač, to ostane nám všetkým. Ďakujem.
Grendel, Gábor, podpredseda NR SR (2022-02-23):
Procedurálny návrh – pán poslanec Fico.
Vašečka, Richard, poslanec NR SR (2023-12-15):
Ďakujem za slovo, pán predsedajúci. Marek, ty vystupuješ vždy tak pokojne, aj keď ty, keď si bol ministrom, tak to bolo všetko iné, len nie pokojné, pretože bola dramatická situácia a v takých situáciách sa človek aj za krátky čas naučí toľko, čo možno inokedy v pokojných dobách ani nie za celé roky. Ako sa hovorí, že pokojné more z teba dobrého námorníka neurobí a ty teda veľmi dobre vieš, o čom hovoríš. A keď si hovoril aj o tom, ako je potrebná tá nezávislosť, ty si videl vďaka tomu, že si bol minister, aké je tam tečú finančné toky, ako je dôležité ich kontrolovať. Nezávislosť je niečo, čo sa vo svete, zvlášť medzi mladými, cení. Ale ono je to cenné vždy, ak sme slobodní, ak sme nezávislí od nejakých vonkajších a hlavne nejakých nečestných tlakov, tak je to dobre. Pretože my nemáme robiť zo zdravotníctva, ale ani z iných vecí nejaký nečestný biznis, aby nám išlo len o nejaký zisk bez ohľadu na tých, ktorým je daná služba určená. A práve taký Úrad dohľadu nad zdravotnou starostlivosťou a ďalšie inštitúcie v štáte slúžia na to, aby politika, aby štátne orgány neslúžili iba niekomu na nejaký nečestný biznis, ale aby to bola služba občanom. My všetci v tejto sále sme poslancami preto, lebo sme sľubovali na ústavu, že budeme pracovať v prospech jej občanov. A preto je veľmi dôležité, aby sme bránili tú nezávislosť a preto plne podporujeme ten tvoj pozmeňujúci návrh a súhlasím s tvojím postojom. Ďakujem.
Košútová, Magda, poslankyňa NR SR (2012-07-27):
Pán predseda, prosím, dajte hlasovať o zákone ako celku v znení schválených pripomienok s odporúčaním gestorského výboru schváliť.
Laššáková, Jana, podpredsedníčka NR SR (2012-08-07):
Pán poslanec Štefanec, nech sa páči.
Kollár, Boris, predseda NR SR (2023-05-18):
Ešte jej dajte, nech to dočíta.
Buček, Jozef, poslanec NR SR (2016-06-15):
Prosím, pán predsedajúci, aby ste dali hlasovať o tom, že Národná rada sa uzniesla...
Novotný, Viliam, poslanec NR SR (2011-02-09):
Pán predseda, v zmysle predloženého návrhu uznesenia, dajte, prosím, hlasovať o tom, že Národná rada na návrh vlády Slovenskej republiky odvoláva Gabrielu Kaliskú z funkcie člena Dozornej rady Úradu pre dohľad.
P. Hrušovský, predseda NR SR: (2003-12-05):
Páni poslanci pristúpime k rokovaniu o zákone o sociálnej pomoci , ktorý prerokúvame ako tlač 411. Poprosím, aby z poverenia vlády Slovenskej republiky návrh zákona uviedol a odôvodnil pán minister práce, sociálnych vecí a rodiny Ľudovít Kaník. Pán minister, máte slovo. (Ruch v sále.) Prosím o pokoj v rokovacej sále. (Prerokúvanie vládneho návrhu zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov , tlač 411.)
Mesterová, Zuzana, poslankyňa NR SR (2023-12-20):
Ďakujem pekne za slovo, pán predsedajúci, a ďakujem pekne, pán Horecký, za váš odborný príspevok. Vy ste dokázal načrtnúť viac problémov školstva v svojom príspevku, ako vláda dokázala poňať v tomto návrhu zákona. Popravde som tak s očakávaniami potom, ako sme sa dozvedeli nominácie, kto bude na ministerstve školstva, čakala, že ako to školstvo sa bude rozvíjať, no podľa tohto návrhu, aj podľa tohto návrhu štátneho rozpočtu môžme vidieť, že asi sa veľmi nebude, keďže nebude ani veľmi za čo. Bohužiaľ, školstvo asi bude ďalej stagnovať, keď nebude degradovať a je tu vlastne vidno priority tejto vlády, že školstvo to asi nebude. Ďakujem pekne.
Blanár, Juraj, podpredseda NR SR (2023-03-14):
Pán poslanec Mazurek!
Novotný, Viliam, poslanec NR SR (2014-11-26):
Ja by som možno trošku z iného súdku k vystúpeniu pána poslanca Mihála. Upútala má tá časť, keď hovoril o tom, že z roka na rok platia ekonomicky aktívni viac peňazí, a ja vo svojom vystúpení budem hovoriť aj o tých číslach, aký je vývoj, a čo za to reálne v tom zdravotníctve dostanú. Pán poslanec to porovnával s tým, že ak pán minister Richter hovoril o tom, že majú dostať, majú platiť viac do dôchodkového poistenia, aby potom mali vyššie dôchodky, takže aj v zdravotníctve platí, že ak budú platiť viac do zdravotného poistenia, tak dostanú lepšie služby. Tak, žiaľ, v zdravotníctve to neplatí. Jednak preto, lebo máme 100 % solidaritu alebo 95 % prerozdeľovák a skoro 100 % solidaritu. Ale na druhej strane treba naozaj povedať, že táto téma bola dosť diskutovaná v odbornej verejnosti pri príležitosti desiateho výročia reformy zdravotníctva, ktorá v princípe platí doteraz, až na malé úpravy, ktoré presadil SMER počas dvoch vlád. Treba povedať, že naozaj trend vo vyspelej Európe je taký, aby si ľudia vedeli vybrať svoj poistný plán, aby ľudia vedeli, čo za peniaze, ktoré platia do zdravotného poistenia, dostanú pri zachovaní solidarity. Predsa 40-ročný manažér potrebuje zrejme iné služby v zdravotníctve ako 78-ročný dôchodca, ale obaja platia do zdravotného poistenia a pri zachovaní solidarity sa to poistnými plánmi dá riešiť. Problém Slovenska je ale ten, že... Viete, koľko poistných plánov máme na Slovensku? Jeden. Všetci máme nárok na všetko a dostaneme to, čo aktuálne je. A rovno by som sa chcel opýtať, či poistenec, ktorý platí rovnakú poistku v Bratislave a chodí do Dérerovej nemocnice, má nárok na takú istú zdravotnú starostlivosť ako ten poistenec, ktorý chodí do nemocnice v Kráľovskom Chlmci. Tak asi nie. (Prerušenie vystúpenia časomerom a reakcia z pléna.)
Suja, Miroslav, poslanec NR SR (2023-02-08):
Ďakujem za slovo, pán podpredseda. Nechcem to už naťahovať, len vďaka komu je Ulič na tom, ako je? Však kým ste neprišli k moci, Ulič fungoval bez problémov, vážení kolegovia, a zrazu prišli odborníci a vidíme, aký to má dopad. Dovtedy Ulič, sa o ňom vedelo, ale nebolo potrebné to riešiť. A zrazu ho ideme zachraňovať vďaka vláde, v ktorej je väčšina odborníkov. Je to smutné. Skúste sa sem tam trošku pozrieť do zrkadla, že čo všetko ste nastvárali a aké jazvy po vás zostávajú na slovenskom vidieku.
P. Paška, predseda NR SR: (2009-04-29):
(Hlasovanie.) 121 prítomných, 46 za, 5 proti, 68 sa zdržalo, 2 nehlasovali. Tieto body sme neschválili.
P. Hrušovský, predseda NR SR: (2004-05-27):
M. Demeterová, poslankyňa: Pardon, pán predseda, ospravedlňujem sa.